De fleste meningsmålinger viser tilbagegang på to til tre mandater for de konservative, som ved sidste valg fik 18 mandater. I forhold til sidste valg er Thy og Mors nu også en del af Nordjyllands Storkreds og Søren Risbjerg Thomsen mener, det kan være en ulempe for de konservative, da venstre traditionelt står stærkt disse to steder, siger han til TV2/NORD. Men trods tilbagegangen viser beregninger fra Søren Risbjerg Thomsen, at partiet beholder sine to kredsmandater i Nordjylland, og dermed tyder meget på at trafikminister Jakob Axel Nielsen som fik det yderste mandat i Nordjylland beholder sin plads i folketinget. Hvis de konservative går tilbage ved valget, vil det være folketingsmedlemmer valgt på et tillægsmandat, som vil miste pladsen på tinge.
Ved sidste valg vandt de konservative et ekstra mandat i Nordjylland, og i følge beregninger som professor Søren Risbjerg Thomsen har lavet, bliver det også tilfældet ved valget på tirsdag.